Só kies jy die perfekte verloofringArgieffoto (Foto: xiaobohe011/Pixabay) Is jy en jou geliefde gereed vir die groot vraag? Die perfekte verloofring is waarskynlik die belangrikste en mees opwindende stap om jul reis saam te begin. Maar daar is so baie dinge om in ag te neem wanneer jy ŉ verloofring kies, dat dit vir jou mag voel of jy bietjie leiding nodig het. Jy wonder dalk hoe om ŉ diamant te kies, of selfs hoe om jou ringgrootte te bepaal. Dalk het jy hulp nodig met die verskillende diamantsnit, styl van die ring, montering van die ring, die perfekte metaal, of selfs die perfekte meegaande troupand. ŉ Paar van die belangrikste vrae wat kopers vra, is: “Hoe veel kos verloofringe?” of “Hoeveel moet ek aan ŉ verloofring spandeer?” Jy het dalk al die sêding gehoor dat jy minstens twee maande se salaris moet begroot. Dié idee het, interessant genoeg, begin posvat ná ŉ slim en doeltreffende advertensieveldtog vir ŉ bekende diamantvervaardiger in die 1930’s. Dit is teenstrydig met die huidige algemene denkrigting dat ŉ begroting vir ŉ ring nie aan enige spesifieke riglyn gekoppel moet word nie. Elke paartjie is anders – in plaas daarvan om streng reëls of riglyne te volg vir jou begroting, beveel ons eerder ŉ persoonlike benadering aan. Stel self ŉ begroting op waarmee jy gemaklik is – of dit nou meer of minder as twee maande se salaris is. Om die regte ring te vind, begin daarmee om die regte diamant te kies. Sodra jy dus jou begroting bepaal het, kan jy na die verskillende diamanttipes begin kyk wat jou sak pas. Jy kan ŉ diamant kies volgens die kleur, helderheid, snit en karaat gewig. Die kleur van ŉ diamant word gemeet volgens laboratorium D- tot Z-kleurgradering, gebaseer op die deursigtigheid en afwesigheid van kleur. Die letter D (die hoogste graag op die skaal) verteenwoordig kleurloosheid. ŉ Diamant se helderheid word gegradeer van FL (foutloos) – die seldsaamste, tot I (ingesluit). Karaat is die standaard eenheid van gewig vir diamante. Omdat groot diamante so seldsaam is, is hulle meer waardevol as kleiner diamante van dieselfde kleur en helderheid. ŉ Diamant se snit is een van die belangrikste graderingsaspekte, omdat tegniese kundigheid hier ter sprake kom. Die slypwerk onthul die diamant se versteekte wonder onder die rowwe buitenste laag. Ervare ambagsmanne het die kuns bemeester om ŉ diamant se lig uit te bring en die wonder daarvan te onthul. Of jy nou ŉ bekoorlike peervormige diamantsnit verkies of die klassieke ronde briljante solitaire, is jy gewaarborg om ŉ diamant van onverbeterlike ontwerp te kry as jy saam met ŉ ervare juwelier werk. Op watter diamant gaan jy verlief raak? Met ŉ groot verskeidenheid van uitsonderlike vorms en snitte, sal jy gou ŉ diamant kry wat by jou unieke styl en persoonlikheid pas. (Foto verskaf) Een van die belangrikste aspekte van die anatomie van ŉ verloofring is die montering. Die montering is die manier hoe die diamant in silwer, goud of platinum vasgemaak word. Daar is talle tipes style wat, saam met jou persoonlike voorkeur, beter werk met sekere diamantvorms as met ander. Die montering is byna net so belangrik as die diamant of edelsteen, want die montering kan die aantreklikheid van die ring verhoog en die unieke waarde van die diamant of edelsteen laat aanpas by die styl van die ring. Hou jou leefstyl in gedagte as jy oor die montering besluit: kies ŉ pand en montering wat soomloos sal deel word van jou lewe. As die voornemende bruid ŉ aktiewe leefstyl lei of met materiale werk wat maklik kan vashaak, is ŉ gleuf- of buismontering die perfekte keuse. Maar dalk wil jy hê die diamant moet uitstaan: dan moet jy eerder die klassieke kloumontering kies wat die hele profiel van die diamant onthul. Nóg ŉ gewilde styl is die bekende stralekrans-diamantmontering – ŉ uitstekende keuse vir ŉ voornemende bruid wat wil hê haar diamant moet groter lyk. Loer bietjie na foto’s van verskillende ringe – dit is ŉ slim besluit voor jy met ŉ juwelier gesels. Wat is die beste metaal vir ringe? Enige ringgids sal nie volledig wees sonder riglyne oor dié belangrike aspek nie. Goud en platinum is steeds die gewildste metale vir verloofringe en trouringe. Watter een jy kies, hang af van jou persoonlike voorkeur en begroting. Platinum is ŉ digter metaal en is bietjie duurder in dieselfde volume as dieselfde ring in goud. Die grootste verskil tussen goud en platinum is die kleur. Goud is natuurlik geel en platinum is wit. Witgoud word saamgestel uit goud, palladium en silwer allooi met ŉ rodium-afwerking – dit lyk dus byna soos platinum. Roosgoud word saamgestel uit goud en ŉ koper allooi om ŉ mooi pienk/rooskleur te kry. As langdurigheid vir jou die belangrikste is, is platinum jou beste opsie. Die belangrikste wenk is om seker te maak die ring pas wanneer jy dit vir die eerste keer aan haar vinger sit. As jy dalk ŉ verrassing beplan vir die groot vraag, moet jy dalk uit die boks dink om haar ringgrootte te kry. Vra haar vriendinne, ma en sussies vir hulp. Jy kan in die geheim ook een van haar gunstelingringe laat meet of skertsenderwys ŉ juwelier vra om albei jul vingers te meet vir toekomstige verwysing. Kry kundige advies As doelgemaakte juweliers verstaan ons presies hoe belangrik dié spesiale oomblikke kan wees. Dit is hoekom elke meesterstuk wat jy kies klassiek, tydloos en soms kontemporêr is. Doelgemaakte ontwerpe word gemaak met ŉ oog vir detail om dié spesiale oomblikke in jou lewe in styl te vier. Gesels met ŉ juwelier wat die kennis en ervaring het om jou deur dié belangrike tyd te lei. As jy op soek is na die perfekte diamantverloofring of selfs net raad benodig oor die proses om ŉ verloofring te koop of te ontwerp, maak sommer vandag nog ŉ bestelling met een van jou gunstelingjuweliers. Besoek ons webwerf vir uitstekende winskopies en afslag: https://www.yourdiamonds.co.za/